เรื่องร้องเรียน (ร้องเรียน,ความสะอาด) วันที่ 2022-10-22 01:19:37 — แขวงบางแคเหนือ เขตบางแค กรุงเทพมหานคร
สวัสดีค่ะ ท่านผู้ว่า หนูมีเรื่องเดือดร้อนเรื่องการเผาขยะ ซึ่งเคยแจ้งไปในแอฟtraffic fondue แล้วก็ยังไม่ได้รับการแก้ไขค่ะ  หนูอาศัยอยู่ในซอยเพชรเกษม 64 หลังบ้านหนูคือที่รกร้างของซอยเพชรเกษม 66 จะมีคนนำขยะมาทิ้งในซอยเพชรเกษม 66 แล้วจุดไฟเผาซ้ำซาก เขม่าควันเข้าบ้าน ฝุ่น PM 2.5 จากตัวเลขเครื่องฟอก
มากกว่า 200 ทุกครั้ง ส่วนมากจะจุดไฟเผาช่วงหน้าหนาว เกือบจะวันเว้นวัน เมื่อสองสัปดาห์ที่แล้งช่วงฝนตก เค้าจึงหยุดเผาไป ตอนนี้เริ่มหมดฝนแล้ว กลับมาเผาใหม่อีกแล้วค่ะ บางครั้งไฟลุกลามใหญ่โตจนดับเพลิงกันหลายชั่วโมง โทรหาดับเพลิงบางแค จนดับเพลิงท้อใจ บอกว่ามาดับตรงนี้บ่อยมาก พนักงานดับเพลิงจะไม่ไหวกันแล้ว ฝากแจ้งให้ใครช่วยแก้ปัญหาที 

เป็นแบบนี้มาหลายปีแล้วค่ะ โทรแจ้ง 1555 ทุกปี ปีละหลายรอบ ปัญหาไม่ได้รับการแก้ไข ได้แต่บอกว่าไม่สามารถจัดการได้เนื่องจากเป็นที่ของเอกชน พบเจอรถกระบะเอาของมาทิ้ง แล้วเก็บเศษโลหะกลับไป โทรแจ้ง 1555 ก็ได้รับข้อมูลว่าทำได้แค่แจ้งเขตให้จัดการต่อ ไม่สามารถหาคนมาที่เกิดเหตุเพื่อจับคนทิ้งขยะได้

เมื่อสองวันก่อนก็พึ่งเผาไป ละตอนนี้ 21/10/22 เวลา 23:48น. ก็เผาเยอะมากๆค่ะ หนูแนบรูปมาให้ค่ะ ถ่ายจากในบ้านผ่านกระจกหน้าต่าง อาจจะมองไม่ค่อยชัดค่ะ

รบกวนท่านผู้ว่า ช่วยลงพื้นที่แก้ปัญหาให้หนูและชุมชนแถวนี้ด้วยนะคะ ขอบพระคุณค่ะ